جمهور باشقانلیغی مطبوعات خیدمتی‌نین سؤزچوسو ابراهیم کالین سوریه مسئله سینده گله‌جک آی آستانا پروسه سی چرچیوه‌سینده یئنی ییغینجاق کئچیریله بیله جگینی سؤیله‌ییب.
ابراهیم کالین جمهور باشقانی رجب طیب اردوغانین باشچیلیغیندا کئچیریلن کابینه ییغینجاغی ایله باغلی وئردیگی آچیقلامادا سوریه مسئله‌سیله باغلی دئییب کی، سوچی و آستانا راضیلاشما‌لاری چرچیوه‌سینده چاتیشماسیزلیک زوناسی کیمی معین‌لش‌دیریلن بؤلگه‌لر بیزیم اساس گؤتوردوگوموز سرحدلردیر. بلکه مارس آیی عرضینده بیر آستانا پروسه‌سی ییغینجاغی کئچیریله بیلر. بونونلا باغلی فعالیت‌لر داوام ائدیر.
آوروپا پارلامئنتینده ترور تشکیلاتی پ.کا.کا، ی.پ.گ/پ.ی.د-نین دیرناقاراسی باشچی‌لاری‌نین دا ایشتیراکی ایله کورد کنفرانسی کئچیریلدیگیینی خاطیرلا‌دان کالین "کوردلری قوروماق، اونلارا یول گؤسترمک ایسته دیگینی ادعا ائدن‌لرین، کوردلردن اؤز بولگه سل دیزاینلاریندا واسیطه کیمی ایستیفاده ائتمک‌دن اؤزگه نیت‌لری یوخ‌دور" دئیه بیلدیریب.
